Desktop Sidebar
Med Desktop Sidebar bliver din computer fuldt integreret med internettet. Du kan få serveret en konstant opdateret vejrudsigt, aktiekurser og nyheder fra forskellige hjemmesider. Du kan også få tjekket din mailboks og få en advarsel, når ny mail ankommer, du kan få oplysninger om belastningen af din computer, og du kan fjernstyre Windows Media Player og meget, meget mere.

Desktop Sidebar er opdelt i forskellige moduler, som kan til- eller fravælges. Modulerne kan desuden foldes sammen eller ud alt efter behov, og nogle moduler kan vise yderligere oplysninger i et popop-vindue, når du klikker på dem. Klikker du på datoen, får du fx åbnet en kalender.

Programmet er beregnet på at du har en fast forbindelse til internettet, men kan også bruges, selv om du har et almindeligt modem og kun kobler dig til internettet engang imellem.